Jorunn Hope

Jorunn Hope (født 1946) er en norsk kringkastingsmedarbeider, mest kjent som programleder i NRK radio. Hun er utdannet sosionom og har studert musikk ved Norges musikkhøyskole. 

Hope ble ansatt i NRK i 1975, først i hallotjenesten, deretter som programleder i Underholdningsavdelingen (Nitimen, Reiseradioen, Nattradioen etc.), Kulturavdelingen og Musikkavdelingen i radio, samt i en periode programleder i TV. Jorunn Hope har vært musikksjef i NRK P2, hatt ansvar for internasjonal musikkutveksling i radio og sittet i fagkomitéer i EBU (Den europeiske kringkastingsunion). Hun gikk av med pensjon i 2015.

Jorunn Hope er datter av sogneprest Harald Hope (1913–82) og Hanna Bjånes (1917–2009). Hun er gift med tidligere radioteatersjef Nils Heyerdahl og mor til programlederen Hasse Hope.

 Referanser 

Kategori:Norske radioprogramledere
Kategori:Programledere for NRK Radio
Kategori:NRK-ledere
Kategori:Personer fra Stavanger kommune